**KUUSANKOSKEN ROTARYKLUBI** Lehdistötiedote 25.2.2021

**Reijo Virrasta**

**Kunnon kuusaalain 2021**

Toimittaja, tietokirjailija, yhteiskuntatieteiden maisteri **Reijo Virta** on saanut Kuusankosken

Rotaryklubin myöntämän **Kunnon kuusaalain** -tunnustuksen, joka on järjestyksessään kuudes.

Virta palkittiin pitkäaikaisesta ja merkittävästä työstä Kymiyhtiön ja UPM Kymin henkilöstölehtien päätoimittajana sekä Kuusankosken paikallishistorian monipuolisena tallentajana.

Virta on taustaltaan lehtimies. Hän on työskennellyt mm. Uudessa Suomessa ja Turun Sanomissa.

Hän tuli tiedotussihteeriksi Kymiyhtiön tiedotusosastolle 1975. Myöhemmin hänet nimitettiin Kymin viestintäpäälliköksi ja työnsä ohessa myös UutisKymi-lehden ja sen seuraajien päätoimittajaksi. Hän jäi eläkkeelle 2006.

Työnsä ohessa sekä vielä eläkevuosinaan Virta teki useita vaativia historiateoksia, joista osa liittyi Kymiyhtiöön, osa ympäröivään yhteiskuntaan. Lisäksi hän käsikirjoitti useita Kymiyhtiön toimintaan liittyneitä video-ohjelmia. Virran tietoteoksista mainittakoon: Kymin teollisuusoppilaitos 75 vuotta (1989), Hälyytyksestä hälytykseen: tehdaspalokunnat Kuusankoskella 100 vuotta (2006), Mistä ne kaiken tietää! Kouvolan Sanomat 100 vuotta (2009) ja

Kuusankosken Tehtaiden Sairauskassa 130 vuotta työväen tukena 1883-2013 (2013).

Kunniakirjan luovutuspuheessa klubin kunniajäsen, kulttuurineuvos Eero Niinikoski totesi, että Reijo Virta oli ahkera ja viitseliäs kirjoittaja toimittaessaan henkilöstölehtiä. Hänen erikoisalaansa olivat laajat reportaasit ja henkilöhaastattelut sekä ulkomaisten asiakkaiden haastattelut. Tietokirjoissaan Virta tarttui aiheisiin, jotka olivat työläitä selvittää, mutta joilla on merkittävää dokumenttiarvoa.

Kunnon kuusaalain -tunnustuksen ovat aiemmin saaneet arkkitehti Rurik Wasastjerna, luontoku-

vaaja Lassi Kujala, museoamanuenssi Kimmo Seppänen, radiotoimittaja ja kotiseutuaktiivi Eijaleena Martikainen sekä historian lehtori Juha Forsberg.

Tunnustuksen säännöissä todetaan, että palkittava maineteko voi olla aikaansaatu kirjallisin, tai-

teellisin tai tieteellisin ansioin. Teon on liityttävä keskeisesti Kuusankoskeen.